344 DE JUVENTUTE ET SENECTUTE. 



virtutes utriusque aetatis, defectus earum corrigent ; utile 

 etiam future, ut juvenes perdiscant, dum senes moderen- 

 tur ; postremo accidentia externa melius compescit, quia 

 senes auctoritate, juvenes gratia et popularitate, pollent. 

 At in moralibus, juventus fortasse primas tenebit, ut se- 

 nectus in politicis. Ex Rabbinis quispiam, super textum 

 ilium ; &quot; (Juvenes vestri videbunt visiones, et senes vestri 

 somniabunt sornnia ;) &quot; sic infert; quod juvenes, propiore 

 ad se aditu, Deus dignatur, quam senes : quia visio reve- 

 latio clarior et manifestior est, quam somnium. Et sane, 

 quanto quis magis, de mundo bibit, tanto plus toxico ejus 

 inficitur : turn senectus, potius in facultatibus intellectus, 

 quam in virtutibus voluntatis et affectuum, proficit. Sunt, 

 qui in juventute admodum praecoces sunt, sed currentibus 

 annis cito marcescunt, et deveniunt evanidi. Tales sunt ; 

 primo qui ingenia nacti sunt fragilia, quorum acies facile 

 retunditur: qualis fuit Hermogenes rhetor; cujus libri 

 subtilissimi sunt; verum ipse paulo post stupidus evasit. 

 Secundum genus eorum, quibus naturales qusedam facul- 

 tates insunt, quae magis juventutem decent, quam senectu- 

 tem ; qualis est oratio fluens, et luxuriosa; quae in juvene 

 laudatur; in sene non item. Ita Cicero loquitur de Hor- 

 tensio: &quot; Idem manebat, neque idem decebat.&quot; Tertium 

 eorum, qui sub initiis, nimium efferuntur; et magnanimi- 

 tate praediti sunt, supra quam setas provectior ferre valeat : 

 qualis fuit Scipio African us, de quo Livius ita prsedicat ; 

 &quot; Ultima primis cedebaut.&quot; 



XLI. DE PULCHRITUDINE. 



VIRTUS, instar gemmsa pretiosse, optima est, sine orna- 

 mentis inserta. Atque profecto eadem prsestat, in corpore 

 decoro, licet non delicato ; quodque aspectus dignitatem 

 potius prae se ferat, quam pulchritudinem. Neque fere 

 reperies, eximie formosos, virtutibus pollere : ac si natura, 

 in hoc magis incubuisset, ut non turpiter erraret, quam ut 

 aliquid excellens produceret. Itaque conversationibus 

 apti sunt, at excelsos spiritus non gerunt : et urbanitati 

 potius student, quam virtuti. Sed hoc in omnibus non 

 tenet. Siquidem Augustus Caesar, Titus Vespasianus, 

 Philippus Pulcher rex Gallus, Edovardus Quartus rex 

 Angliee, Alcibiades Atheniensis, Ismael Persa, viri prorsus 

 magni fuerunt, et nihilominus perpulchri. 



In pulchritudine prsefertur venustas colori; et decorus 



